《春暄大旱率尔援笔》
宋代·孔平仲

去岁有闰既苦寒，今年春早亦大暄。清明寒食在二月，禁火正如挥箑天。

桃花零落壮丹发，漠漠江头吹柳绵。细虫打窗夜如雨，润气蒸础朝生泉。

卷帘辟向迎风坐，彻褥去屏思簟眠。

劝君用心慎仓卒，万事转易如车旋。安知明日不凛冽，莫以炎凉随目前。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。